open-index/open-wikipedia-markdown huggingface dataset:
ג'ון הנסון

**ג'ון אלן הנסון** (באנגלית: **John Allen Henson**; נולד ב-28 בדצמבר 1990) הוא כדורסלן עבר אמריקאי, ששיחק בעמדות הפאוור פורוורד והסנטר.

## קריירת תיכונים ומכללות
הנסון נולד בעיר גרינסבורו שבקרוליינה הצפונית, ובנעוריו למד בראונד רוק אשר בטקסס ובטמפה שבפלורידה. בעונתו האחרונה בקבוצת הכדורסל של "תיכון סיקלס" בטמפה העמיד ממוצעים של 17.6 נקודות, 12.2 ריבאונדים ו-6.1 חסימות למשחק, ובסיומה נבחר להשתתף במשחק מקדונלד'ס אול-אמריקן ובנייקי הופ סאמיט.

בשנת 2009 החל ללמוד ולשחק באוניברסיטת קרוליינה הצפונית, אשר זכתה בעונה הקודמת בטורניר אליפות המכללות. בעונות 2010/2011 ו-2011/2012 הוביל את הקבוצה לצד הריסון בארנס וטיילר זלר לשלב רבע גמר אליפות המכללות (NCAA Elite Eight), בו הפסידה מול אוניברסיטת קנטקי ואוניברסיטת קנזס, בהתאמה. בשתי העונות רשם הנסון ממוצעים של 12.7 נקודות, 10.0 ריבאונדים ו-3.0 חסימות למשחק, ובשתיהן זכה בתואר שחקן ההגנה של מחוז ה-ACC. בסיום עונתו השלישית עזב את הקבוצה, יחד עם בארנס וזלר, והעמיד את עצמו לבחירה בדראפט ה-NBA.

## קריירה מקצועית
### מילווקי באקס
בדראפט ה-NBA 2012 נלקח הנסון בבחירה ה-14, על ידי מילווקי באקס. ב-10 באפריל 2013 קבע שיאי קריירה של 25 ריבאונדים ו-7 חסימות במשחק מול אורלנדו מג'יק, ושבעה ימים לאחר מכן קלע שיא קריירה של 28 נקודות במשחק מול אוקלהומה סיטי ת'אנדר. בעונתו השנייה בליגה קלע 11.1 נקודות ואסף 7.1 ריבאונדים בממוצע למשחק, אשר נותרו שיאי הקריירה שלו לממוצעים עונתיים.

לקראת עונת  חתם על הארכת חוזה ל-4 עונות נוספות במילווקי, עבור כ-45 מיליון דולר. בנובמבר 2018, לאחר 14 משחקים בעונת , נפצע בשורש כף ידו השמאלית, ונאלץ לעבור ניתוח אשר השבית אותו ממשחק עד לסיום העונה. ב-6 וחצי עונותיו במילווקי רשם ממוצעים של 7.8 נקודות, 5.4 ריבאונדים ו-1.5 חסימות למשחק.

### קליבלנד קאבלירס
בדצמבר 2018, כשלושה שבועות לאחר שנפצע, נשלח הנסון לקליבלנד קאבלירס כחלק מטרייד במסגרתו הועברו גם מת'יו דלאבדובה (לקליבלנד), סם דקר (לוושינגטון), ג'ורג' היל וג'ייסון סמית' (למילווקי).

### דטרויט פיסטונס
בפברואר 2020 הועבר יחד עם ברנדון נייט בטרייד לדטרויט פיסטונס, בתמורה לאנדרה דראמונד.

ב-5 באפריל 2021, חתם על חוזה ל-10 ימים בניו יורק ניקס. עם זאת, הנסון לא שיחק בפועל במדי הקבוצה.

ב-8 במרץ 2022, הנסון חתם במטס דה גואינבו מליגת העל הפוארטו ריקנית אך גם בקבוצה זו לא שיחק בפועל.

ב-11 בספטמבר 2024, הודיע הנסון על פרישה מכדורסל.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:גרינסבורו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של מילווקי באקס
קטגוריה:כדורסלני מילווקי באקס
קטגוריה:כדורסלני קליבלנד קאבלירס
קטגוריה:כדורסלני דטרויט פיסטונס
קטגוריה:אמריקאים שנולדו ב-1990
מרדכי בניטה

**מרדכי בניטה** (נולד ב-6 בפברואר 1967, כ"ו בשבט ה'תשכ"ז) הוא  תת-אלוף במילואים, המשמש הפרויקטור למכשול המזרחי במשרד הביטחון. לפני כן שימש משנה למנכ"ל משרד הביטחון, מנכ"ל משרד ירושלים ומורשת, מנכ"ל משרד ההשכלה הגבוהה והמשלימה ומנכ"ל ישיבת עטרת ירושלים.

## ביוגרפיה
מרדכי בניטה נולד בכפר סירקין לוויקטור ורחל בניטה, זוג עולים ממרוקו. הדריך בתנועת הנוער המחנות העולים. התגייס לצה"ל ב-1986 לגדוד צבר, בשנים הראשונות של חטיבת גבעתי, ושימש בה כקצין קרבי. סיים את שירותו הסדיר בצה"ל ב-1990. בשנים 2013–2018 שירת במילואים כמפקד גדוד בדרגת סגן-אלוף, ואף קיבל פרס משר הביטחון ועוד, על הגדוד עליו פיקד, כגדוד מצטיין לשנת 2016. באוגוסט 2025 הועלה לדרגת תת-אלוף.

לאחר שחרורו מצה"ל חזר ללמוד בישיבת מרכז הרב, ישיבת מעלה אדומים ומכון מאיר אצל הרב יהושע צוקרמן. קיבל תואר ראשון בחינוך ממכללת ירושלים ותואר שני במשפטים מאוניברסיטת רייכמן.

### פעילות ציבורית
בשנים 2006–2019 שימש כמנכ"ל ישיבת עטרת ירושלים ("עטרת כהנים") בראשות הרב שלמה אבינר.

בשנים 2017–2019 שימש חבר דירקטוריון ברשות לפיתוח ירושלים. בשנים 2014–2019 שימש כדירקטור במכון מאיר, ונחשב למי ש"הבריא" את המכון ממצוקתו הכלכלית. היה ממייסדי ערוץ מאיר.

בשנת 2019 מונה למנכ"ל משרד ירושלים ומורשת וכיהן בתפקיד זה עד 14 ביוני 2020, אז מונה למנכ"ל משרד ההשכלה הגבוהה והמשלימה, בשני המשרדים תחת השר זאב אלקין, ובהמשך תחת השר יואב גלנט. הוא שימש בתפקיד עד סגירת המשרד ביולי 2021, עם כינון ממשלת ישראל ה-36.

בשנת 2023 מונה למשנה מנכ"ל משרד הביטחון.

חבר פעיל בתנועת הליכוד ופקד לתנועה אלפי פקודי ימין. התמודד לרשימת הליכוד לכנסת העשרים ואחת, כנציג מחוז ירושלים. במסגרת פעילותו ניהל את קמפיין "זזים ימינה" לעידוד הצבעה לימין בבחירות לכנסת העשרים ואחת. הוא מהפעילים הוותיקים של ההתיישבות היהודית במזרח ירושלים.

בינואר 2026 מונה לפרויקטור למכשול המזרחי במשרד הביטחון.

### צילום וכתיבה
בניטה היה במשך שנים רבות צלם מקצועי, ואף פרסם מספר ספרים בתחום. כמו כן תרגם הגדה של פסח מערבית מרוקאית לעברית והיה שותף בכתיבה של מספר ספרי ילדים.

## חיים אישיים
נשוי לרחל לבית בראון, ואב לשמונה. מתגורר בשכונת מעלה הזיתים בירושלים.

## קישורים חיצוניים

*"ארץ אהבתי" – אתר תמונותיו המקצועיות של מרדכי בניטה
* 
* דשה אברמנקו, "אם אין חינוך ראוי – צומח שעמום ובטלה, ומתוכו גם אלימות", באתר "כל העיר ירושלים", 21 באוגוסט 2019

## הערות שוליים

קטגוריה:כפר סירקין: אישים
קטגוריה:מנכ"לי משרדי ממשלת ישראל
קטגוריה:מפקדי גדודים בצה"ל
קטגוריה:בוגרי המחנות העולים
קטגוריה:בוגרי ישיבת מרכז הרב
קטגוריה:בוגרי ישיבת ברכת משה
קטגוריה:בוגרי מכון מאיר
קטגוריה:ירושלים: אישים
קטגוריה:בוגרי מכללה ירושלים
קטגוריה:תתי-אלופים בצה"ל
קטגוריה:צלמים ישראלים
קטגוריה:סופרי ילדים ונוער ישראלים
קטגוריה:פעילי הליכוד
קטגוריה:ישראלים שנולדו ב-1967
דגל חלדרלנד

שמאל|ממוזער|165x165 פיקסלים|שלט האצולה של חלרה (1379)
**דגל חלדרלנד** (בהולנדית: **Vlag van Gelderland**) הוא דגל מחוז חלדרלנד שבהולנד.

## תיאור הדגל
הוא טריקולור אופקי של כחול, צהוב (**זהב**) ושחור.

## היסטוריה
חלדרלנד היא אחד המחוזות הגדולים והעתיקים ביותר בהולנד. שלט האצולה של חלרה (משנת 1190) כלל שלושה מעגלים אדומים על רקע זהב (צהוב). בשלהי המאה ה-12 הוחלף הסמל בשלושה שושנים על רקע זהוב. בראשית המאה ה-13 שונה הסמל לאריה מוזהב על רקע כחול עם מלבנים מוזהבים - סמל ששימש את הרוזנים של חלרה. בשנת 1339 הרוזן של חלרה קיבל תואר דוכס והמלבנים הוסרו מהסמל (נותר עליו אריה אדום על רקע מוזהב, כאשר לאריה שני זנבות וכתר). בעקבות מלחמות ב והמאה ה-16 שונו גבולות המחוז, והסמל הועבר בשנת 1543 למחוז זוטפן. בשנת 1802 אומץ של האבירים הנוכחי של חלדרנד.

הדגל אומץ רשמית ב-15 באפריל 1953 על ידי מועצת המחוז (ה-Provinciale Staten). צבעיו מקורם בסמל חלדרלנד אשר בתורו התבסס על שלט האצולה של חלרה (ראו תמונה).

## קישורים חיצוניים

* 

## הערות שוליים

קטגוריה:חלדרלנד
חלדרלנד
רוברט באלאמאן

**רוברט באלאמאן** (בגרמנית: **Robert Ballaman**; 21 ביוני 1926 – 5 בספטמבר 2011) היה כדורגלן שווייצרי, ששיחק בעמדת החלוץ.

באלאמאן נולד ב-21 ביוני 1926 ברקונוויליה שבשווייץ.
הוא החל את הקריירה שלו בגיל 15 בלבד, בקבוצה Reconvilier שממקום הולדתו. בשנת 1946 הצטרף למועדון פ.צ. בייל-ביין ובעונתו הראשונה זכה עימה בליגה השווייצרית. לאחר מכן שיחק גם בקבוצות גראסהופרס ציריך ובוינטרטור. בסך הכל שיחק 14 עונות בליגה השווייצרית, בהן כבש 271 שערים.

בנבחרת שווייץ ערך 50 הופעות וכבש 19 שערים בין השנים 1948–1961. במונדיאל 1954 שנערך בשווייץ כבש 4 שערים, והגיע איתם עד לרבע הגמר. בסיום הטורניר זכה באלאמאן בנעל הארד.

## קישורים חיצוניים

קטגוריה:חלוצי כדורגל שווייצרים
קטגוריה:כדורגלני נבחרת שווייץ
קטגוריה:כדורגלני מונדיאל 1954
קטגוריה:כדורגלני גראסהופרס ציריך
קטגוריה:כדורגלני וינטרטור
קטגוריה:שווייצרים שנולדו ב-1926
קטגוריה:שווייצרים שנפטרו ב-2011
הבחירות הפרלמנטריות באיסלנד 2016

**הבחירות הפרלמנטריות באיסלנד** נערכו ב-29 באוקטובר 2016 לאחר פיזורו המוקדם של הפרלמנט בעקבות הפגנות המוניות שהתקיימו כנגד הממשלה.

## מערכת הבחירות
54 ממושבי הפרלמנט מולאו בידי אזרחים שנבחרו במחוזותיהם ו-9 נוספים אחרים חולקו באופן יחסי בין המפלגות שצלחו את אחוז החסימה בבחירות העומד על חמישה אחוזים.

## המפלגות
המועד האחרון להגשת רשימה להתמודדות היה 14 באוקטובר 2016.

### מפלגות שהתמודדו בכלל המחוזות
* עתיד מזהיר, יוצגה בידי האות A.
* המפלגה הפרוגסיבית, יוצגה בידי האות B.
* מפלגת הרפורמה, יוצגה בידי האות C.
* מפלגת העצמאות, יוצגה בידי האות D.
* מפלגת העם, יוצגה בידי האות F.
* הברית הסוציאל-דמוקרטית, יוצגה בידי האות S.
* מפלגת שחר, יוצגה בידי האות T.
* התנועה השמאלית-ירוקה, יוצגה בידי האות V.
* מפלגת הפיראטים, יוצגה בידי האות P.

### מפלגות שהתמודדו במחוזות בודדים
* המפלגה ההומניסטית, יוצגה בידי האות H. התמודדה רק במחוז רייקיאוויק דרום.
* חזית העם האיסלנדית, יוצגה בידי האות R. התמודדה בכל המדינה, למעט בצפון מערבה.
* החזית הלאומית האיסלנדית, יוצגה בידי האות E. התמודדה רק במחוזות הדרום.

## קמפיין
ב-2 באוקטובר 2016, זיגמונדור דייוויד, מנהיג המפלגה הפרוגסיבית הוחלף בידי סיגורד אינגי.

מפלגת הפיראטים הודיעה כי לא תשב באותה ממשלה בה חברות המפלגה הפרוגסיבית או מפלגת העצמאות.

## תוצאות הבחירות
קובץ:Althing_October_2016.svg

## הערות שוליים

קטגוריה:בחירות פרלמנטריות באיסלנד
איסלנד
קטגוריה:2016 באירופה
דאשיאטיטאן

ממוזער|בהשוואה לאדם
**דאשיאטיטאן** (שם מדעי: *Daxiatitan*; משמעות השם מסינית היא: "הטיטאן של דאשיה ", יובל של הנהר הצהוב אשר לידו נתגלו המאובנים) הוא סוג של דינוזאור זאורופוד מקבוצת המקרונריה, הקרוב לטיטנוזאורים אך למעשה השתייך למשפחת הקאיהלופיים. דינוזאור זה חי בקרטיקון תחתון לפני 122.6 מיליון שנה מהיום. המאובנים שלו התגלו במחוז גאנסו שבצפון-מערב סין וכללו מספר עצמות של חוליות צוואר, עצמות שכם ועצמות ירך. הסוג תואר ב-2008 ונמצא בו מין אחד - *Daxiatitan binglingi*.

דינוזאור זה היה בעל צוואר ארוך וגוף גדול והוא הגיע לאורך 20–30 מטרים. הוא הזכיר את האאולופוס והחוואנגחטיטאן (*Huanghetitan*), אשר חיו באותו אזור באותו זמן. כמו קרוביו הוא היה בעל גולגולת קצרה ומוגבהת. מבנה עצמות הרגליים היו קלות יותר ועצם הירך הייתה יכולה להסתובב בקלות רבה יחסית.

## קישורים חיצוניים

קטגוריה:איהלופיים
קטגוריה:דינוזאורים שחיו בקרטיקון תחתון באסיה
השירים הישראליים המושמעים ביותר בספוטיפיי

[ממוזער|"[Nevermind (שיר)|Nevermind" של דניס לויד הוא השיר הישראלי המושמע ביותר בספוטיפיי עם 1.1 מיליארד השמעות. הוא הישראלי המושמע ביותר בספוטיפיי עם כ-5.5 מיליון מאזינים חודשיים (נכון לדצמבר 2025)|216x216 פיקסלים]]
[ממוזער|[עומר אדם הוא הישראלי הנעקב ביותר בספוטיפיי עם 1.3 מיליון עוקבים (נכון ליולי 2025)|217x217 פיקסלים]]
[ממוזער|248x248 פיקסלים|"[New Soul" של יעל נעים הוא השיר הישראלי המושמע ביותר שבוצע על ידי אישה (כ-206 מיליון, נכון לדצמבר 2025)]]
[ממוזער|309x309 פיקסלים|"[לשוב הביתה" של ישי ריבו הוא השיר הישראלי המושמע ביותר שבוצע בשפה העברית (כ-28 מיליון, נכון לדצמבר 2025)]]
**רשימת השירים הישראליים המושמעים ביותר בספוטיפיי** מכילה את רשימת השירים המושמעים ביותר ברשת הזרמת המדיה ספוטיפיי אשר נוצרו בידי ישראלים. נכון ליולי 2025, "Nevermind" של דניס לויד הוא השיר המוביל ברשימה, עם 1.1 מיליארד השמעות, במקום השני "One Day" של אסף אבידן והמוג'וס, עם 386 מיליון השמעות, ובמקום השלישי "Never Go Back" של לויד עם 214 מיליון השמעות. מרבית השירים ברשימה הם שירים בשפה האנגלית שנוצרו בידי ישראלים. השיר העברי המושמע ביותר ברשימה הוא "לשוב הביתה" של ישי ריבו, עם כ-28 מיליון השמעות.

## השירים המובילים

הרשימה הבאה מונה את 100 השירים הישראלים המושמעים ביותר בספוטיפיי, כשמספר ההשמעות מעוגל למאות האלפים הקרובים ביותר.

עדכון מלא של נתוני הטבלה בוצע לאחרונה ב-18 בדצמבר 2025

## ראו גם
* האמנים הישראלים המושמעים ביותר בספוטיפיי
* השירים המושמעים ביותר בספוטיפיי

## קישורים חיצוניים
* 
* 
* 

## הערות שוליים

קטגוריה:מוזיקה ישראלית
קטגוריה:דירוג בנושא מוזיקה
קטגוריה:רשימות בנושא מוזיקה
קטגוריה:ספוטיפיי
קטגוריה:ישראל: דירוג
היסט סטוקס

[ממוזער|330x330 פיקסלים|ספקטרום בליעה ופליטה של [רודאמין|רודאמין 6G עם היסט סטוקס של כ-25 ננומטר]]
**היסט סטוקס** הוא ההבדל (ביחידות אנרגיה, מספר גל או תדר) בין מיקומי המקסימום של ספקטרום הבליעה וספקטרום הפליטה של אותו מעבר אלקטרוני (כגון: פיזור ראמאן ופלואורסצנציה). המונח נקרא על שם הפיזיקאי האירי ג'ורג' גבריאל סטוקס. לעיתים היסטי סטוקס ניתנים ביחידות של אורך גל, אך יחידות אלו פחות משמעותיות מאשר יחידות אנרגיה, מספר גל או תדר מכיוון שהראשונות תלויות באורך גל הבליעה. לדוגמה, היסט סטוקס של 50 ננומטר מאורך גל בליעה של 300 ננומטר גדול יותר במונחי אנרגיה מאשר היסט סטוקס של 50 ננומטר מאורך גל בליעה של 600 ננומטר.

כאשר מערכת (בין אם מדובר במולקולה או באטום) בולעת פוטון, היא משיגה אנרגיה ונכנסת למצב מעורר. אחת הדרכים למערכת להגיע לרלקסציה היא פליטת פוטון שתגרום לאיבוד האנרגיה (שיטה אחרת היא אובדן האנרגיה כחום). כאשר לפוטון הנפלט יש פחות אנרגיה מהפוטון שנבלע, הבדל אנרגיה זה נקרא היסט סטוקס.

היסט סטוקס הוא בעיקר תוצאה של שתי תופעות: רלקסציה ויברציונית ורה-אורגניזצית ממס. פלואורופור הוא דיפול, המוקף מולקולות ממס. כאשר פלואורופור נכנס למצב מעורר, מומנט הדיפול שלו משתנה, אך מולקולות הממס שמסביב אינן יכולות להסתגל כל כך מהר. רק לאחר רלקסציה ויברציונית מומנטי הדיפול של המולקולות מסביב מתיישרים באותו כיוון.

ממוזער|250px|מעברי הרמות בפיזור ראמאן. <br />
<span style="color: Green;">פיזור ריילי: פוטון מערר את המערכת למצב וירטואלי ונפלט ללא שינוי בתדירותו.</span><br />
<span style="color: Blue;">פיזור סטוקס: פוטון מערר את המערכת ממצב היסוד למצב וירטואלי ונפלט תוך איבוד אנרגיה מתאימה להפרש אנרגיות שני מצבים עצמיים.<br />
</span><span style="color: Red;">פיזור אנטי-סטוקס: פוטון מערר את המערכת ממצב מעורר לרמה וירטואלית ונפלט תוך רכישת האנרגיה של המצב המעורר ביחס למצב היסוד</span><span style="color: Blue;">.</span>|טקסט=

## פלואורסצנצית סטוקס
פלואורסצנצית סטוקס היא פליטה של פוטון באורך גל ארוך יותר (תדר או אנרגיה נמוכים יותר) על ידי מולקולה שבלעה פוטון באורך גל קצר יותר (תדר או אנרגיה גבוהים יותר). גם בליעת אנרגיה וגם קרינה (פליטה) של אנרגיה ייחודיים למבנה מולקולרי מסוים. אם לחומר יש פער פסים ישיר בטווח האור הנראה, האור שזוהר עליו נבלע, מה שמעורר אלקטרונים למצב בעל אנרגיה גבוהה יותר. האלקטרונים נשארים במצב מעורר במשך כ-10^{-8} שניות. מספר זה משתנה על פי כמה סדרי גודל, תלוי בדגימה, ומכונה זמן חיים פלואורסצנטי של דגימה. לאחר איבוד כמות קטנה של אנרגיה באמצעות רלקסציה ויברציונית, המולקולה חוזרת למצב היסוד, ואנרגיה נפלטת.

## היסט אנטי-סטוקס
אם לפוטון הנפלט יש יותר אנרגיה מהפוטון שנבלע, ההבדל באנרגיה נקרא היסט אנטי-סטוקס. אנרגיה נוספת זו באה מפיזור פונונים תרמיים בסריג גבישי, שגורמים לקירור הגביש בתהליך. איטריום סולפיד-חמצני מזוהם עם גדוליניום סולפיד-חמצני הוא פיגמנט אנטי סטוקס תעשייתי נפוץ, בולע בתחום האינפרא אדום ופולט בתחום הנראה של הספקטרום. המרת פוטון עילית (Photon upconversion) היא תהליך אנטי-סטוקס נוסף. דוגמה לתהליך זה מודגם על ידי המרת ננו-חלקיקים עילית (Upconverting nanoparticles) הנפוצה יותר בספקטרוסקופיה של ראמאן, שם ניתן להשתמש בה כדי לקבוע את הטמפרטורה של חומר. 
## ראו גם
* פלואורסצנציה
* חוק קאשה
* דיאגרמת יבלונסקי

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פלואורסצנציה
NICER

**The Neutron star Interior Composition Explorer**) **NICER**, בתרגום חופשי לעברית: חוקר הרכב הפנים של כוכבי נייטרונים) הוא שם של אחת מבין 90 תוכניות אקספלורר, שנוצרה על ידי סוכנות החלל האמריקנית. מטרתה העיקרית של התוכנית מוקדשת לחקר הסביבות הפיזיקליות, הכבידתיות, האלקטרומגנטיות והגרעיניות הנמצאות בהרכב הפנים של כוכבי נייטרונים, ובוחנת את החומר בסביבות בעלי צפיפות ולחץ גבוהים ביותר, לדוגמה בגרעין האטום. NICER יאפשר ספקטרוסקופיה של פליטות תרמיות של כוכבי נייטרונים ברצועת הרנטגן הרכה (0.2–12 קילוולט) עם רגישות חסרת תקדים, תאפשר את חקר המבנה והרכב הפנים של הכוכבים ותגלה מהן מקורות התופעות הדינמיות והמנגנונים העומדים בבסיס תפקודם. NICER תשיג את יעדים אלה על ידי שימוש במכשירי רנטגן וספקטרוסקופיה, ולאחר שיגורה, נבחרה על ידי נאס"א להמשיך את שלב הניסוח של אפריל 2013 בתחנת החלל הבינלאומית.

## השקת התוכנית
בשנת 2015 הכריזה נאס"א שהלוויין NICER יושק וישוגר לקראת שנת 2016, בעקבות כך שעברה בהצלחה את סקירת התכנון הקריטית של נאס"א, ופתרה את בעיית סיפוק הכוח המשותף עם תחנת החלל הבינלאומית (ISS) .

כתוצאה מתקלה קריטית שאותרה ביוני 2015 בלוויין האמריקני CRS-7, המשימות העתידיות - כולל NICER, עוכבו במספר חודשים.

ב־3 ביוני 2017, נאס"א שיגרה באופן רשמי את לוויין NICER באישור משימת האספקה "Space CRS-11 ISS" על גבי סיפון הרקטה "Falcon 9v1.2".

## תוצאות וגילויים
בחודש מאי 2018, NICER גילה באמצעות קרני רנטגן פולסר וכוכב נוסף המקיפים זה את זה כל 38 דקות, מסלול ההקפה הכוכבי המהיר ביותר שאי פעם התגלה.

ב־21 באוגוסט 2019, NICER תיעד והבחין בפרץ הרנטגן הבהיר והחזק ביותר שנצפה עד כה. הוא הגיע מכוכב הנייטרונים "SAX J1808.4-3658" מקבוצת הכוכבים "קשת", בערך 11,000 שנות אור מכדור הארץ.

## קישורים חיצוניים

* 

## הערות שוליים

קטגוריה:רכיבי תחנת החלל הבין-לאומית
מועדון הכדורגל רמת השרון (כדורגל נשים)

**מועדון כדורגל נשים רמת השרון** היא קבוצת כדורגל נשים המשחקת ב. הקבוצה נוסדה בשנת 2005 והצטרפה למחוז הצפוני בליגת הנשים הבכירה. לאחר עונת 2009/2010 ירדה הקבוצה לליגה השנייה ובה שיחקה שתי עונות לפני שעלתה שוב לליגה הראשונה. הקבוצה הגיעה לשיאה הראשון בעונת 2015/16 בה זכתה באליפות.

בעונת 2022/2023 הקבוצה סיימה במקום השביעי בליגת העל וירדה לליגה הלאומית וזכתה בגביע המדינה

המועדון כולל גם קבוצות נוער לשתי קבוצות גיל - נערות ילדות.

ב-2025 פורסם כי המועדון מלין את שכרן של 5 שחקניות, אחת מהן זרה. עקב כך הטילה פיפ"א הגבלות על המועדון, וההתאחדות לכדורגל פתחה בבדיקה.

## תארים
* **אליפות המדינה**: 2
**2015/16
**2019/20 - הוכרזה כאלופת המדינה, לאחר הפסקת הליגה עקב משבר הקורונה, והיותה למועד זה במקום הראשון, ובהפרש ניכר מהשנייה בטבלה.
* **אליפות המחוז הצפוני בליגת הנשים**: 1
** 2004/2005
* **גביע המדינה**: 2
** 2017/18
** 2022/2023
* **אליפות הליגה השנייה**: 1
** 2011/12
* **גביע הליגה השנייה**: 1
** 2011/12

## קישורים חיצוניים
* 

## הערות שוליים

קטגוריה:קבוצות כדורגל נשים ישראליות
קטגוריה:רמת השרון: מועדוני ספורט
קטגוריה:קבוצות כדורגל שהוקמו ב-2005
פרפיסורניס

**פרפיסורניס** (שם מדעי: *Paraphysornis*; משמעות השם: "קרוב לפיסורניס") הוא סוג של עוף טורף ממשפחת הפורוסרקוסיים, שחי באמריקה הדרומית מסוף תקופת האוליגוקן עד לתחילת המיוקן, לפני 23–28 מיליון שנה. מאובניו נתגלו בברזיל, כשהשלד שנמצא היה כמעט שלם. הוא סווג ב-1982 ונכלל בו מין אחד - *Paraphysornis brasiliensis*, הקרוי על שם הארץ בה נתגלה.

עוף זה היה היה מהגדולים שבבני משפחתו - עופות האימה, אשר היוו חלק מטורפי העל של אמריקה הדרומית. אורכו היה כשלושה מטרים, גובהו 2.4 מטרים, ואורך גולגולתו הגיע עד ל-60 סנטימטרים. משקלו הגיע ל-180 קילוגרם. הוא היה גדול מהפורוסרקוס, אך קטן מהברונטורניס.

מין זה שוטט בערבות ברזיל הקדומה וחיפש מזון בשרי כמו נבלות. באגם קדום בו אותר שלדו נמצאו מאובני דגים רבים, כך שייתכן שהאגם התייבש והפרפיסורניס הגיע לאכול את השאריות. אפשרות אחרת היא שהוא רדף אחרי יונקים קדומים לאורך הערבות, בהסתמך על מבנה הרגל המהירה שלו שדמתה לרגל יען.

## קישורים חיצוניים

קטגוריה:פורוסרקוסיים
קטגוריה:מגה-פאונה של הפלאוגן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:בעלי חיים שחיו באוליגוקן באמריקה הדרומית
קטגוריה:עופות שחיו באוליגוקן
קטגוריה:עופות שחיו במיוקן באמריקה הדרומית
קטגוריה:ברזיל: מאובנים
קטגוריה:מאובני טקסונים שתוארו ב-1982
פסגת פיתגורס

**פסגת פיתגורס** (באנגלית: **Pythagoras Peak**) היא הפסגה הגבוהה ביותר, במרכז הרי טולה, בארץ אנדרבי שבאנטארקטיקה.

צידה המזרחי של הפסגה נראה כמו משולש ישר-זווית, ואילו צידה הצפוני נראה כמלבן, בשל כך נראית הפסגה כחריץ.

גובהה של הפסגה 1,275 מטרים מעל פני הים.

הפסגה ניצבת לצידו הצפוני של קרחון ביוור, ו-15 קילומטרים דרומית-מזרחית להר סטורר.

## היסטוריה
### גילוי הפסגה

הפסגה צולמה לראשונה מהר ריסר-לארסן בפברואר 1958, על ידי משלחת החקר האנטארקטית הלאומית של אוסטרליה בראשותו של פיליפ לו; אולם רק בדצמבר 1958 הגיעה צוות של משלחת החקר לפסגה, בראשותו של ג. א. נאקי (G.A. Knuckey) שחקר ומדד אותה.

### מקור השם

שמה של הפסגה ניתן לה על ידי ועדת השמות האנטארקטית של אוסטרליה.

הפסגה נקראת על שמו של פיתגורס, הפילוסוף והמתמטיקאי היווני, שנודע בשל משפטו הנוגע למשולש ישר-זווית (משפט פיתגורס) - וזאת בשל צורתה של הפסגה.

## קישורים חיצוניים
* פסגת פיתגורס באתר הסקר הגאולוגי של ארצות הברית
* פסגת פיתגורס באתר הגאזט האנטארקטי של ממשלת אוסטרליה
* פסגת פיתגורס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת פיתגורס
* מפת אזור פסגת פיתגורס
* תחזית מזג אוויר עדכנית שעתית עבור פסגת פיתגורס
* תחזית מזג אוויר עדכנית ארוכת טווח עבור פסגת פיתגורס

## הערות שוליים

פיתגורס
הירי בג'רזי סיטי (2019)

**הירי בג'רזי סיטי** הוא אירוע ירי אנטישמי שהתרחש בסופרמרקט יהודי בעיר ג'רזי סיטי, ניו ג'רזי, ארצות הברית, ביום שלישי, 10 בדצמבר 2019, י"ב בכסלו ה'תש"ף, ובו נהרגו שוטר, שלושה אזרחים ושני היורים.

## הירי
סמוך לשעה 1 בצהריים עצרו שוטרים בסמוך לבית קברות רכב חשוד, בו גבר ואישה שהיו מבוקשים על ידי המשטרה בחשד למעורבות ברצח באזור כמה ימים לפני כן. הגבר ירה בשוטר שמת לאחר מכן, ונמלט עם האישה ברכב כקילומטר וחצי. השניים נכנסו לחנות מזון יהודית באזור ריכוז חרדי בג'רזי סיטי וירו לעבר האנשים בחנות. לאחר כשעה של התבצרות בחנות וחילופי ירי עם השוטרים, פרצו השוטרים למקום, שם נמצאו חמישה הרוגים: בעלת החנות, עובדת, לקוח ושני היורים.

המשטרה מצאה לאחר מכן בכלי רכב שהיה בחזקת היורים כ-300 מחסניות מלאות בכדורים ומספר מטעני צינור.

## היורים
היורים היו דייוויד אנדרסון (47) ובת זוגו פרנסין גראהם (50). אנדרסון הזדהה כעברי שחור, כלומר כחלק מתנועה המאמינה כי שחורים בארצות הברית הם צאצאים של העברים המקראים. בעוד רוב חברי התנועה אינם מחזיקים באידאולוגיה גזענית, מספר קבוצות קיצון בדלניות בתוכה מחזיקות באידאולוגיה אנטישמית הדוגלת בעליונות שחורה. אנדרסון פרסם פוסטים אנטישמיים ואנטי-משטרתיים ברשתות החברתיות טרם הפיגוע.

הרב קייפרס פוניי, חבר בתנועת העבריים השחורים גם הוא וחבר בקונגרס היהודי האמריקאי ורבו של בית כנסת איתיופי בשיקגו, גינה את האירוע אותו תיאר כ-"פעולה מחרידה של שני אנדיבידואלים פגועים בנפשם שעטפו עצמם באידאולוגיה אנטישמית ורטוריקה של שנאה". בנוסף קרא למדיה להציג את התנועה כפי שהיא, ולא דרך קבוצות הקיצון שיצאו ממנה, באמריתו: "לא רוצים להתפס כקבוצת קיצון הזויה רק בגלל שאנחנו שחורים ומזדהים עם היהדות. אנחנו יהודים תורניים".

## החקירה ותגובות
ראש עיריית ג'רזי סיטי, סטיבן פולופ, מספר שהתקרית נחקרת כפעולה אנטישמית, בהתבסס על סרטוני אבטחה המציגים את היורים מתכוננים מחוץ לחנות, דבר המלמד כי המקום נבחר מראש.

מחקירת ה-FBI עלה כי נמצא מטען חבלה במכוניתם של היורים וכן הם תכננו פיגועים נוספים נגד יהודים.

## קישורים חיצוניים
* 
* 
* 

## הערות שוליים

קטגוריה:2019 בארצות הברית
קטגוריה:פיגועים נגד יהודים בארצות הברית
קטגוריה:ארצות הברית: פיגועי ירי
קטגוריה:פשע בניו ג'רזי
קטגוריה:יהדות ארצות הברית
קטגוריה:ג'רזי סיטי
קטגוריה:ירי המוני בארצות הברית
אנטוניו מיראנטה

**אנטוניו מיראנטה** (באיטלקית: **Antonio Mirante**; נולד ב-8 ביולי 1983) הוא כדורגלן עבר איטלקי ששיחק בעמדת השוער.

## קריירה
מיראנטה החל את קריירת המשחק שלו במועדון הנוער של יובנטוס, ובשנת 2004, בעונת הבוגרים הראשונה שלו, הושאל לקרוטונה. בשנת 2005 הושאל לרובור סיינה.

בשנת 2006 הוא שב ליובנטוס בעקבות פרשת הטיית המשחקים בסרייה א' 2006, וב-18 בנובמבר 2006 ערך את הופעת הבכורה שלו בקבוצה בעקבות פציעתו של ג'יאנלואיג'י בופון.

ב-3 ביולי 2007 הושאל לסמפדוריה. בתום עונת ההלוואה, ביוני 2008, רכשה סמפדוריה מחצית מכרטיס השחקן שלו מיובנטוס תמורת 1.5 מיליון אירו.

ב-19 ביולי 2009 הושאל לפארמה. ביוני 2010 רכשה סמפדוריה את מחצית כרטיסו הנותר מיובנטוס תמורת 1.5 מיליון אירו, ומכרה אותו לפראמה תמורת 3.6 מיליון אירו. הוא היה השוער הראשון של הקבוצה מאז שהגיע לפארמה ועד לסיום חוזהו במועדון ביוני 2015.

ב-3 ביולי 2015 עבר בהעברה חופשית לבולוניה 1909, והיה השוער הראשון של הקבוצה. ב-19 ביולי 2016 חתם על חוזה חדש לשלוש עונות. עם זאת, בתחילת עונת 2016/2017 אובחן כסובל מבעיות בלב והושבת לחודשיים וחצי. בעונת 2017/2018, עונתו האחרונה בקבוצה, שימש כקפטן של הקבוצה.

ב-22 ביוני 2018 חתם על חוזה לשלוש עונות ברומא בדמי העברה של 4 מיליון אירו.

ב-13 באוקטובר 2021 חתם לעונה אחת במילאן.

### קריירת נבחרות
מיראנטה השתתף יחד עם נבחרת איטליה בכדורגל עד גיל 21 באליפות אירופה בכדורגל עד גיל 21 - 2006, אך לא שיחק אף על פי שזומן 6 פעמים.

ב-8 ביוני 2010 זומן לראשונה לסגל הנבחרת הבוגרת בשל פציעתו של פדריקו מרטיטי, אך לא שיחק.

## תארים
**מילאן**
* אליפות איטליה: 2021/2022

## קישורים חיצוניים

## הערות שוליים

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני יובנטוס
קטגוריה:כדורגלני קרוטונה
קטגוריה:כדורגלני סיינה
קטגוריה:כדורגלני סמפדוריה
קטגוריה:כדורגלני פארמה
קטגוריה:כדורגלני בולוניה
קטגוריה:כדורגלני רומא
קטגוריה:כדורגלני מילאן
קטגוריה:איטלקים שנולדו ב-1983
אלחנדרו יאמטיי

**אלחנדרו אדוארדו יאמטיי פאלה** (בספרדית: **Alejandro Eduardo Giammattei Falla**; נולד ב-9 במרץ 1956) היה נשיא גואטמלה. הוא כיהן כמנהל מערך הכליאה של גואטמלה, והתמודד בבחירות לנשיאות ב-2007, 2011 ו-2015. הוא ניצח בבחירות 2019 ונכנס לתפקידו ב-14 בינואר 2020. סיים את כהונתו ב-15 ינואר 2024, עת הושבע ברנרדו ארבלו לתפקיד נשיא גואטמלה.

## קריירה פוליטית
בבחירות 1985, 1988 ו-1990 שימש יאמטיי כרכז הכללי של הליכי הבחירות.

בשנים 1999 ו-2003 התמודד לראשות העיר גואטמלה סיטי, אך הפסיד.

בשנת 2006 מונה למנהל מערכת הענישה של גואטמלה . הוא סיים את תפקידו ב-2008.

הוא התמודד בבחירות לנשיאות גואטמלה ב-2007, 2011 ו-2015 והפסיד. בבחירות 2019  התמודד פעם נוספת בבחירות. בסיבוב הראשון, שנערך ב-16 ביוני 2019 הוא זכה רק ב-13.95% מהקולות, אך בסיבוב השני, שנערך ב-11 באוגוסט 2019 הוא זכה ב-57.96% מהקולות ונבחר לנשיא. הוא נכנס לתפקידו ב-14 בינואר 2020, כשהוא מחליף את הנשיא ג'ימי מוראלס.

בשנת 2023 נערכו בחירות בהן ניצח ברנרדו ארבאלו ויאמטיי סיים את תפקידו ב-15 בינואר 2024. זמן קצר לאחר מכן הודיעה מחלקת המדינה של ארצות הברית כי היא אוסרת על כניסתו של יאמטיי לארצות הברית בגלל מעורבותו בשחיתות במידה משמעותית.

## השקפות פוליטיות
יאמטיי הבטיח כי יחזיר את עונש המוות כדי "לרסק כנופיות אלימות, להילחם בעוני, להפסיק את ההגירה ולשים קץ לשחיתות".

הוא מתנגד לנישואים חד-מיניים ולהפלות ותומך בשימוש בצבא למען ביטחון האזרחים.

בדצמבר 2019 ביקר בישראל והכריז כי הוא ממליץ לכל המדינות להכיר בירושלים כבירת ישראל הנצחית. הוא הוסיף כי הוא מכיר בחזבאללה כארגון טרור, וכי לא ייתן לו לפעול בשטחה של ארצו.

## חיים אישיים
יאמטיי נישא לרוסנה צ'צ'רס ב-11 בפברואר 1989 ולזוג שלושה ילדים. השניים נפרדו במהלך קמפיין הבחירות שלו בשנת 2019, וכתוצאה מכך, לאחר בחירתו לנשיא הפכה בתו מרסלה לגברת הראשונה.

הוא סובל מטרשת נפוצה ומשתמש בקביים כדי להתנייד.

הוא טוען כי הדמות שהשפיעה עליו באופן החזק ביותר הוא מוהנדס קרמצ'נד גנדי.

## קישורים חיצוניים

## הערות שוליים

קטגוריה:נשיאי גואטמלה
קטגוריה:חולי טרשת נפוצה
קטגוריה:ילידי 1956
דאטסון 17T

**דאטסון 17T** (באנגלית: **Datsun 17T**) הוא טנדר מתוצרת יצרנית כלי הרכב היפנית **Datsun**  (שם רשמי: **Datsun Motor Corporation** (בשנת 1934 **[[ניסאן]]** השתלטה על **Datsun**), אשר יוצר בין השנים 1938–1944 ביפן.

## "דאטסון 17T"
* דגם "דאטסון 17T" יוצר בתקופת מלחמת סין–יפן השנייה. לאחר שיפן נכנסה למלחמה, הצבא היפני הקיסרי העביר את הייצור ממכוניות נוסעים לעבר משאיות, טנדרים וכלי רכב מסחריים. מכונית הנוסעים "דאטסון סוג 17", עליה התבסס הטנדר "דאטסון 17T", נשארה בייצור במשך כשנה, ודגם הטנדר "דאטסון 17T" יוצר עד לינואר 1944.
* מנוע קדמי.
* סוג הנעה: הנעה אחורית.
* תא נהג (קבינה): נהג + נוסע.
* מיקום ידית תמסורת ידנית: על הרצפה.

## ראו גם
* ניסאן
* דאטסון סוג 11
* דאטסון סוג 14
* דאטסון סוג 15
* דאטסון סוג 16
* דאטסון סוג 17
* דאטסון DC-3

## קישורים חיצוניים

## הערות שוליים

קטגוריה:טנדרים
קטגוריה:דגמי מכוניות שהושקו ב-1938
קטגוריה:כלי רכב יפניים
17T
מחלף נחל עמוד

**מחלף נחל עמוד** הוא מחלף בצפון ישראל המחבר בין כביש 65 לכביש 85. המחלף נקרא על שם נחל עמוד הסמוך לו.

המחלף משמש למעבר תנועת כלי רכב הנוסעים לקריית שמונה, לאצבע הגליל ולצפון רמת הגולן ומנקז חלק גדול מהתנועה ליעדים אלה דרך צומת עמיעד, תנועה המגיעה בחלקה ממרכז הארץ דרך מחלף גולני, יחד עם התנועה המגיעה מאזור חיפה, עכו וכרמיאל דרך כביש 85.בשל כך ישנם עומסי תנועה במחלף בעיקר בשבתות ובחגים, בהם ישנה תנועת מטיילים רבה לכיוון אצבע הגליל.

המחלף נפתח לתנועה מלאה ב-2016, עד אז היה המחלף צומת מרומזר שניחן בגודשי תנועה רבים.

## גלריה

20191211-081608 Gallery.jpg|
20191211-110217 Gallery.jpg|250px|
20191211-115824 Chrome.jpg|


## קישורים חיצוניים

* 
* סרטון ב-Youtube המציג את הדמיית הנסיעה המשופרת ב-110 קמ"ש ללא עצירה שנסללה ממחלף גולני עד לצומת עמיעד
* החברה הלאומית לדרכים בישראל

קטגוריה:הגליל: צמתים ומחלפים
נחל עמוד
קטגוריה:כביש 85: צמתים ומחלפים
מייקל וריפס

**מייקל רובין וריפס** (בהולנדית: **Michael Robin Verrips**; נולד ב-3 בדצמבר 1996) הוא כדורגלן הולנדי, המשחק בעמדת השוער בדנדר מליגת העל הבלגית.

## קריירה
וריפס שיחק במועדוני הנוער של ויטסה ארנהם ופ.ס.וו. איינדהובן. לאחר שנתיים במועדון הנוער של איינדהובן, עבר למועדון הנוער של טוונטה, ובשנת 2014 חתם על חוזהו המקצועני הראשון בקבוצה.

לאחר שלא שיחק כלל במדי הקבוצה, עבר לספרטה רוטרדם. הוא שיחק בעיקר בקבוצת הנוער של המועדון, וערך את הופעתו היחידה בליגת העל ההולנדית ב-14 במאי 2017, במשחק ליגה נגד גו אהד איגלס.

בעונת 2017/2018 הושאל למאסטריכט מהליגה ההולנדית השנייה וערך במדיה 38 הופעות.

ב-1 ביולי 2018 חתם במכלן. ביולי 2019 נחתך חוזהו באופן חד צדדי בעקבות השערורייה בכדורגל הבלגי.

ב-8 באוגוסט 2019 חתם על חוזה לארבע עונות בשפילד יונייטד.

### קריירת נבחרות
וריפס ייצג גם את נבחרת הולנד עד גיל 19 וגם את נבחרת הולנד עד גיל 20.

## קישורים חיצוניים

## הערות שוליים

קטגוריה:שוערי כדורגל הולנדים
קטגוריה:כדורגלנים הולנדים
קטגוריה:כדורגלני טוונטה
קטגוריה:כדורגלני ספרטה רוטרדם
קטגוריה:כדורגלני מאסטריכט
קטגוריה:כדורגלני מכלן
קטגוריה:כדורגלני שפילד יונייטד
קטגוריה:כדורגלני אמן
קטגוריה:כדורגלני פורטונה סיטארד
קטגוריה:כדורגלני חרונינגן
קטגוריה:כדורגלני דנדר
קטגוריה:הולנדים שנולדו ב-1996
דאטסון סוג 17

**דאטסון סוג 17** (באנגלית: **Datsun Type 17**) היא מכונית קטנה מתוצרת יצרנית כלי הרכב היפנית **Datsun**  (שם רשמי: **Datsun Motor Corporation**) אשר יוצרה בין מאפריל 1938–1939 ביפן.

בשנת 1934 השתלטה יצרנית המכוניות **[[ניסאן]]** על **Datsun**.

## "דאטסון סוג 17"

* דגם "דאטסון סוג 17" יוצר במשך כשנה עד תקופת מלחמת סין–יפן השנייה. לאחר שיפן נכנסה למלחמה, הצבא היפני הקיסרי העביר את הייצור ממכוניות נוסעים לעבר משאיות, טנדרים וכלי רכב מסחריים. הטנדר "דאטסון 17T", אשר התבסס על דגם "דאטסון סוג 17" יוצר עד לינואר 1944.
* דגמי "דאטסון סוג 16" יוצרו במספר סגנונות גוף: "phaeton", סדאן, קופה, רודסטר.
* מנוע קדמי, תכנון שסתום צדדי (sidevalve engine).
* סוג הנעה: הנעה אחורית.
* 4 נוסעים (דגם "סדאן").
* 2 דלתות (דגם "סדאן").
* דגם "דאטסון סוג 17" שיוצר לאחר דגם "דאטסון סוג 16" היה כמעט זהה ל"דאטסון סוג 16" שקדם לו אך נבדל על ידי מוט אנכי רחב באמצע הסורג הקדמי ובעיצוב פנים הרכב שהיו פשוטים יותר.

## תמונות

קובץ:1938 Datsun Model 17 roadster.jpg| "דאטסון סוג 17" דגם "רודסטר"
קובץ:1938 Datsun Model 17 Phaeton rear.jpg| "דאטסון סוג 17" דגם "Phaeton", שנת 1938
קובץ:1938 Datsun Model 17 Phaeton interior.jpg| "דאטסון סוג 17" דגם "Phaeton", שנת 1938 - מבט לתא הנהג ולוח מחוונים



קובץ:1939 Datsun Model 17 engine.jpg| מנוע 4 צילינדרים "דאטסון סוג 17", שנת 1939


## ראו גם
* ניסאן
* דאטסון DC-3
* דאטסון סוג 11
* דאטסון סוג 14
* דאטסון סוג 15
* דאטסון סוג 16
* דאטסון 17T

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1938
קטגוריה:כלי רכב יפניים
17
אינו קורבה

**אינו קורבה** (בדנית: **Aino Korva**; נולדה ב-16 בדצמבר 1942) היא דוגמנית אמריקאית ילידת דנמרק.

## ביוגרפיה
קורבה נולדה בקופנהגן, דנמרק. לאחר סיום בית הספר נסעה לאנגליה, שם עבדה כאו-פר. היא למדה תקופה בקיימברידג', ולאחר מכן חזרה לדנמרק ועבדה בחברה לציוד רפואי.

היא גרה מספר שנים באי יווני, שם ניהלה מסעדה. לאחר מכן שבה לארצות הברית. היא מתגוררת בקנטקי.

## תחרויות יופי

היא נבחרה למיס דנמרק 1963, לאחר שאדם שהבחין ביופייה שלח תמונה שלה לתחרות.

בתחרות מיס תבל 1963 נבחרה לסגנית הראשונה (המקום השני) ובכך הביאה את ההישג הגבוה ביותר של דנמרק בהיסטוריה של התחרות.

בתחרות מיס עולם 1963 הגיעה למקום הרביעי.

בתחרות מיס אירופה 1963 הגיעה למקום השלישי.

בטקס בחירת מיס סקנדינביה 1964 הגיעה למקום השני.

## קריירת דוגמנות
היא עבדה מספר שנים כדוגמנית בניו יורק ובלוס אנג'לס והייתה בין היתר חתומה על חוזה עם סוכנות פורד.

באוגוסט 1968 הייתה דוגמנית השער של מגזין פלייבוי.

ביולי 1969 הייתה על שער מגזין קוסמופוליטן.

## קריירת משחק
ב-1964 הופיעה בתפקיד קטן בסרט "Sommer i Tyrol", קומדיה אודות דנים המבלים את החופשה שלהם באלפים האוסטרים.

ב-1965 גילמה מלכת יופי בסרט "Passer passer piger".

## קישורים חיצוניים

*כתבה, באתר mirror
*הביוגרפיה שלה

קטגוריה:דוגמניות דניות
קטגוריה:זוכות מיס דנמרק
קטגוריה:משתתפות בתחרות מיס סקנדינביה
קטגוריה:משתתפות בתחרות מיס עולם
קטגוריה:משתתפות בתחרות מיס אירופה
קטגוריה:משתתפות בתחרות מיס תבל 1963
קטגוריה:מהגרות מדנמרק לארצות הברית
קטגוריה:אמריקאיות שנולדו ב-1942
אליהו הרנון

**אליהו הרנון** (1931 – 25 בספטמבר 2019) היה פרופסור בתחומים של דיני הראיות וסדר הדין הפלילי וראש הקתדרה ע"ש סילבן מ' כהן בפקולטה למשפטים של האוניברסיטה העברית בירושלים.

## ביוגרפיה
הרנון נולד בעיר צ'רנוביץ כשזו הייתה חלק מרומניה, ועלה לארץ ישראל בילדותו. את שלושת תאריו האקדמיים במשפטים – מהתואר הראשון ועד הדוקטורט – השלים באוניברסיטה העברית, כאשר את עבודת הדוקטורט שלו, שעסקה בנושא ביזיון בית המשפט, הנחה פרופ' שלו גנוסר. במהלך לימודי התואר השלישי שהה הרנון לצורכי מחקר באוניברסיטת אוקספורד ובקינגס קולג' לונדון. הרנון הצטרף כמרצה לפקולטה למשפטים של האוניברסיטה העברית בשנת 1963, ובשנת 1967 עלה לדרגת מרצה בכיר. הגם שלמשך תקופה קצרה ביותר לימד סדר דין אזרחי, הוא התמקד לאורך כל שנותיו המקצועיות בהוראת דיני ראיות וסדר דין פלילי. בשנת 1965 שהה לצורכי מחקר, כמלגאי של קרן פולברייט, באוניברסיטת פנסילבניה. בשנת 1971 הועלה לדרגת פרופסור חבר.

בשנים 1975–1977 ניהל הרנון את המכון לקרימינולוגיה של הפקולטה למשפטים באוניברסיטה העברית, ובשנת 1978 מונה כחוקר אורח במכון מקס פלנק למשפט פלילי בינלאומי והשוואתי שבגרמניה. כן ניהל את המכון למחקרי חקיקה ולמשפט השוואתי ע"ש הארי סאקר. במשך שנים ארוכות היה חבר בוועדה המייעצת לסדר דין פלילי וראיות, תחילה תחת שופט בית המשפט העליון אליהו מצא ולאחר מכן תחת השופטת מרים נאור. מחקר שערך בשנות ה-80 של המאה ה-20 עבור ועדת ציבורית בראשות שופט בית המשפט העליון בדימוס דוד בכור, שמונתה על ידי שר המשפטים משה נסים, היווה בסיס חשוב שהוביל שנים מאוחר יותר להקמתה של הסניגוריה הציבורית.

הרנון יצא לגמלאות בשנת 1999. בשנת 2009 יצא לכבודו ספר הכולל אסופת מאמרים בתחומים שלימד וחקר, **מגמות בדיני ראיות ובסדר הדין הפלילי – אסופת מאמרים לכבודו של פרופסור אליהו הרנון**, בעריכת ד"ר ענת הורוויץ ופרופ' מרדכי קרמניצר. בין תלמידיו הרבים לאורך השנים באוניברסיטה העברית: נשיאי בית המשפט העליון אהרן ברק ומרים נאור, שופט בית המשפט העליון אלכס שטיין, סגן נשיא בית המשפט המחוזי בחיפה רון סוקול, סגנית הסניגור הציבור הארצי ענת הורוויץ, פרופ' אדריאן צוקרמן מאוניברסיטת אוקספורד, שופט בית משפט השלום בתל אביב מוקי לנדמן, נשיא מדינת ישראל ראובן ריבלין וחבר הכנסת דב חנין. הרנון פרסם במהלך הקריירה האקדמית שלו כ-50 מאמרים אקדמיים בעברית ובאנגלית, וכן חמישה ספרים אקדמיים (לרבות ספר חשוב בן שני חלקים בנושא דיני ראיות).

## קישורים חיצוניים
* 
**מכּתביו**:
* הפעלת הידיעה השיפוטית — אימתי וכיצד?, **[[עיוני משפט]]** ד, 1974
* 

## הערות שוליים

קטגוריה:סגל האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1931
קטגוריה:ישראלים שנפטרו ב-2019
יונתן שונרי

**יונתן שונרי** (1931 – 19 ביולי 2015) היה בלשן שחקר את תרגומי המקרא.

## ביוגרפיה
יונתן שונרי נולד בשם יונתן קצלך בבן שמן למלכה וזאב, ובילדותו עברתו הוריו את שם משפחתם לשונרי. אמו שימשה כאם הבית ואביו שימש מנהל האחזקה בכפר הנוער.

בשנת 1957 קיבל תואר ראשון במדעי הרוח מהאוניברסיטה העברית בירושלים.

בשנת 1967 השתתף במחקר בראשות ד"ר יצחק שלזינגר שמטרתו ללמוד את שפת הסימנים הישראלית.

עבודת הדוקטורט שלו, בהנחיית פרופ' חיים רבין, עסקה בתחום "העקרונות הפרשניים של רב סעדיה גאון, על פי תרגומו הערבי לספר תהילים" הוא הגיש אותה בשנת 1970, במסגרת האוניברסיטה העברית.

בשנת 1975 הגיע שונרי לאוניברסיטת בריגהאם יאנג על מנת לתרגם לעברית את ספר מורמון, מספרי הקודש של המורמונים. הוא התגורר בפרובו, יוטה מאחר שלימד באוניברסיטה.

בשנת 1983 הוא פרסם ספר 'Ivreet meresheet = Hebrew from the beginning', בהוצאת אוניברסיטת בריגהאם יאנג.

בשנים 1993–1994 שימש כמורה ללשון בתיכון האקדמיה למוזיקה בירושלים. שימש יועץ לשוני של האנציקלופדיה לבית ישראל, בעריכת רפאל הלפרין, שיצאה לאור בשנת 1996

באמצע שנות ה-90 עמד בראש ועדה שמינה שר החינוך, אמנון רובינשטיין, שהמליצה להכין תוכנית לימודית ייחודית לילדי הקראים מכיתה א' עד כיתה י"ב.

בשנת 2009 ייסד עמותה בשם "יד לילד ולנער - עמותה לילדים ולנוער בסיכון". עסק גם ברפואה אלטרנטיבית.
בשנת 2010 התלונן במשטרה כי הותקף ללא סיבה בגן הפעמון בירושלים, אחרי שהוזמן להגיע לשם. רוב שנותיו התגורר בירושלים, באזור רחביה.

נפטר ב-19 ביולי 2015 והובא לקבורה בהר המנוחות.

## מאמרים
* "ועל עפר תחמם" (איוב לט, יד), **מחקרי המרכז לחקר הפולקלור** א (תש"ל)
* "תוספת "משיחא" בתרגום יונתן לנביאים", **[[תרביץ]]** מב (תשל"ג) 259-265 
* "עברית בשידורי הטלוויזיה הירדנית", **ספר רוזן** בעריכת עוזי אורנן ובן-ציון פישלר, תשל"ה, עמ' 107–112
* בנימין זאב בכר ומילון בן-יהודה. מנחה לקודש (תשלט)
* סילוף נושא השומרונים בספרי הלימוד בארץ. א.ב.; חדשות השומרונים 300 (תשמ"ב) 10-8
* שמות כלי הנגינה בתפסיר רב סעדיה לתהלים ויחסם לתרגום הארמי לתהלים. בין עבר לערב; המגעים בין הספרות הערבית לבין הספרות היהודית בימי הביניים ובזמן החדש ד (תשס"ח) 37–45

* Salmon ben Yeruham's Commentary on the Book of Psalms, The Jewish Quarterly Review 
* Avoidance of Anthropomorphism in the Targum of Psalms 


## קישורים חיצוניים

* 
* 
* 

## הערות שוליים

קטגוריה:בלשנים ולשונאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:ירושלים: אישים
קטגוריה:אנשי היישוב ילידי הארץ
קטגוריה:יהודים הקבורים בהר המנוחות
קטגוריה:ישראלים שנולדו ב-1931
קטגוריה:ישראלים שנפטרו ב-2015
צ'פוד

**צ'פוד** (בהונגרית: **Csapod**) הוא כפר קטן במחוז גיור-מושון-שופרון, שבצפון-מערב הונגריה.

## יהודי צ'פוד
בצ'פוד חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
אגיאגושסרגן

**אגיאגושסרגן** (בהונגרית: **Agyagosszergény**) הוא כפר קטן במחוז גיור-מושון-שופרון, שבצפון-מערב הונגריה.

באגיאגושסרגן חיו 15 יהודים בשנת 1880

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:יישובים שהוקמו ב-1927
זלימחאן חנגושווילי

**זֵלִימְחָאן חַנְגּוֹשְׁווִילִי** או **זלימחאן חאנגוֹשווילי** (15 באוגוסט 1979 – 23 באוגוסט 2019) היה מפקד צבאי גאורגי ממוצא צ'צ'ני, מדינאי וטרוריסט, שלפי רשויות החוק ברוסיה היה בעל קשרים לארגונו של שאמיל בסאייב. הוא נהרג בהתנקשות בברלין באוגוסט 2019. הרשויות בגרמניה חושדות כי ההתנקשות בוצעה על ידי כוחות הביטחון הרוסיים.

## ביוגרפיה
זלימחאן חנגושווילי נולד בשנת 1979 בכפר דואיסי  בערוץ פנקיסי בגאורגיה. צ'צ'ני במוצאו. בדואיסי סיים את לימודיו בתיכון ובסוף שנות התשעים נסע לאחיו הבכור זוראב בצ'צ'ניה. הוא לחם במלחמת צ'צ'ניה השנייה נגד הצבא הרוסי והתגורר במחצ'קלה שבדאגסטן. שירותי הביטחון הפדרליים האשימו אותו בשיתוף פעולה עם שאמיל בסאייב, והוא עזב לגאורגיה בשנת 2008. לטענת הרוסים, הוא התנדב לצבא הגאורגי במהלך מלחמת גאורגיה–רוסיה באוגוסט 2008.

בשנת 2019 ביקש מקלט מדיני בגרמניה, לשם נמלט.

### חיסולו
ב-23 באוגוסט 2019, לפי עדי ראייה, גבר רכוב על אופניים ירה בזלימחאן חנגושווילי באקדח עם משתיק קול בדרכו מתפילה במסגד בפארק טירגארטן ברובע טירגארטן שבברלין. החוקרים בגרמניה טענו כי ישנם מניעים פוליטיים לרצח, וסוכנויות מודיעין של כמה ממדינות נאט"ו אינן מוציאות מכלל אפשרות מעורבות של סוכנים רוסים מהמודיעין הרוסי. בעקבות התקרית, גרמניה הודיעה על גירוש מספר דיפלומטים רוסים מהמדינה.

## ראו גם
* סרגיי סקריפאל

## הערות שוליים

קטגוריה:טרוריסטים מוסלמים
קטגוריה:גאורגים
קטגוריה:אישים בעימות הרוסי-צ'צ'ני
קטגוריה:פעילי טרור שנהרגו
קטגוריה:ילידי 1965
קטגוריה:גאורגים שנפטרו ב-2019
שנטל יאנזן

**שנטל יאנזן** (בהולנדית: **Chantal Janzen**; נולדה ב-15 בפברואר 1979) היא שחקנית, זמרת ומנחת טלוויזיה הולנדית.

## ביוגרפיה
יאנזן נולדה בעיר טייחלן (Tegelen) הסמוכה לפנלו.

היא בוגרת אוניברסיטת אמסטרדם לאומנויות (Amsterdamse Hogeschool voor de Kunsten) שם למדה משחק ומוזיקה.

ב-2014 נישאה ולה שני ילדים.

## משחק
ב-2002 שיחקה בסרט הנעורים "Volle maan" ("ירח מלא"), שהפך לשובר קופות.

ב-2004 שיחקה בסרט הפשע "De Dominee", המבוסס על סיפורו האמיתי של סוחר סמים שהתפרסם בהולנד.

ב-2005 גילמה שחקנית פורנו סקנדינבית בסרט "הג'יגולו מת מצחוק 2".

ב-2007 דיבבה את ג'יזל הנסיכה בדיבוב ההולנדי של הסרט "מכושפת" ואת שלגיה בדיבוב של "שרק השלישי". בשנה זו גם שיחקה בסרט הקומדיה הרומנטית "Alles is Liefde", לצד קאריס ואן האוטן.

ב-2009 הופיעה בסרט "De Hel van '63" העוסק במסע 11 הערים.

היא הופיעה במספר מחזות זמר, בהם "טרזן" ו"היפה והחיה".

## טלוויזיה
ב-2006 הנחתה את "Idols", הגרסה ההולנדית של אמריקן איידול.

מ-2013 היא שופטת ב-"Got Talent" ההולנדית.

מ-2014 ועד 2016 היא הנחתה בגרמניה את התוכנית "The Voice Kids".

ב-4 בדצמבר 2019 הוכרז כי יאנזן תנחה את אירוויזיון 2020, ביחד עם אדסיליה רומבלי ויאן סמיט. לאחר ביטול האירוע בשל מגפת הקורונה, הנחתה את האירוע החלופי אירוויזיון: Europe Shine a Light.

ב-22 במאי 2021 הנחתה את אירוויזיון 2021, ביחד עם אדסיליה רומבלי, יאן סמיט וניקי דה יאחר.

## קישורים חיצוניים

## הערות שוליים

קטגוריה:שחקניות קולנוע וטלוויזיה הולנדיות
קטגוריה:זמרות הולנדיות
קטגוריה:מדבבות הולנדיות
קטגוריה:מנחות טלוויזיה הולנדיות
קטגוריה:מנחי האירוויזיון בהולנד
קטגוריה:הולנדיות שנולדו ב-1979
קטגוריה:הולנדים שנולדו ב-1979
פטרה הולטגרן

**פטרה הולטגרן** (בשוודית: **Petra Hultgren**; נולדה ב-21 באפריל 1972) היא שחקנית שוודית.

## ראשית חייה
הולטגרן נולדה בורמדה שבמחוז סטוקהולם, ולה שני אחים ואחות.

היא נבחרה למיס שוודיה 1995. בתחרות מיס תבל 1995 ייצגה את שוודיה וזכתה בפרס של מיס פוטוגניק.

## משחק
מ-1997 ועד 1999 שיחקה ב-"Vita lögner", אופרת הסבון של ערוץ TV3 העוסקת בחייהם של צוות בית חולים.

ב-2005 סיימה את לימודי המשחק שלה בסטוקהולם, בשנה זו הופיעה בסרט "Wallander – Afrikanen" העעוק בתעלומת רצח.

ב-2006 שיחקה תפקיד קטן בסרט "Att göra en pudel", קומדייה על ספרית כלבים.

ב-2008 שיחקה תפקיד קבוע ב-"Andra Avenyn", אופרת סבון של SVT אודות מספר משפחות החיות בגוטנבורג. בשנה זו שיחקה גם בסרט המתח "Guldkalven".

ב-2011 שיחקה בסדרה המשטרה הגרמנית "Tatort".

בשנים 2015 - 2022 גילמה את נורה בסדרת סרטי הפשע הגרמנית "Neben der Spur" אשר שודרה בערוץ ZDF. הפורמט הופסק לאחר כשמונה פרקים. 

היא שיחקה בתיאטרון בסטוקהולם ובאופסלה.

## חיים אישיים
היא נשואה ואם לשני בנים, מתגוררת בהמבורג.

## קישורים חיצוניים

קטגוריה:זוכות מיס שוודיה
קטגוריה:משתתפות בתחרות מיס תבל 1995
קטגוריה:שחקניות קולנוע וטלוויזיה שוודיות
קטגוריה:שוודיות שנולדו ב-1972
עידו לב

**עידו לב** (נולד ב-18 באוקטובר 1982) הוא שחקן, ודוגמן.

## ביוגרפיה
לב הוא בנם של לאה גלובוס ורני לב, ודודתו היא הזמרת עדנה לב.

אביו החורג הוא יורם גלובוס, ואחותו הגדולה היא השחקנית לירון לב, ובנוסף יש לו אח תאום בשם רועי.

ב-2000 הוא גילם את יריב באופרת הסבון "רמת אביב גימל".

ב-2001 הוא גילם את מומו בגרסה המחודשת של סרטי אסקימו לימון – "אסקימו לימון: החגיגה נמשכת".

ב-2001 הוא גילם את אדם בטלנובלה "סיטי טאוור".

באירופה הוביל לב את הקמפיינים של חברות מובילות כמו "אנרג'י ג'ינס" ו- "ג'ורג'יו ארמני".

לב למד משחק ב-Lee Strasberg Theater & Film Institute וקולנוע ב-UCLA בארצות הברית והוא מתגורר שם.
## קישורים חיצוניים

*
*
*

קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:תאומים ישראלים
קטגוריה:ישראלים שנולדו ב-1982
כדורסל באולימפיאדת טוקיו (2020)

**תחרויות הכדורסל ב[[אולימפיאדת טוקיו (2020)]]** התקיימו בין ה-25 ביולי וה-8 באוגוסט 2021. בתחרויות השתתפו 12 נבחרות גברים ו-12 נבחרות נשים. המשחקים התקיימו בסאיטאמה סופר ארנה.

מבנה הטורניר של הגברים ושל הנשים היה זהה: לאולימפיאדה העפילו 12 נבחרות שחולקו לשלושה בתים, כאשר בשלב הבתים לכל נבחרת היו שלושה משחקים - אחד מול כל אחת מהנבחרות האחרות בבית. בסיום שלב הבתים עלו שתי הנבחרות המובילות בכל בית וכן שתי הנבחרות הטובות מבין הנבחרות שסיימו במקום השלישי ל"שלב הפלייאוף", הנערך בשיטת "". שתי הנבחרות המפסידות בשלב חצי הגמר התמודדו ביניהן על המקום השלישי בטורניר וזכייה במדליית הארד.

נבחרת ארצות הברית () זכתה במדליית הזהב בטורניר הגברים וכן בטורניר הנשים.

בנוסף לתחרות זו נערכה תחרות בכדורסל 3x3.
## תחרות הגברים
### נבחרות משתתפות

### בית א'

### בית ב'

### בית ג'

### שלב הפלייאוף

### משחק האליפות

### דירוג סופי – גברים

## תחרות הנשים
### נבחרות משתתפות

### בית א'

### בית ב'

### בית ג'

### שלב הפלייאוף

### משחק האליפות

### דירוג סופי – נשים

## קישורים חיצוניים

* תיאור התחרות באתר אולימפי
* נתונים מאתר פיב"א - הגברים
* נתונים מאתר פיב"א - הנשים
* נתונים מאתר olympedia

## הערות שוליים

*
2020
קטגוריה:ענפי ספורט באולימפיאדת טוקיו (2020)
דאנקן רובינסון

**דאנקן מקברייד רובינסון** (באנגלית: **Duncan McBryde Robinson**; נולד ב-22 באפריל 1994) הוא כדורסלן אמריקאי המשחק בקבוצת דיטרויט פיסטונס מליגת ה-NBA, בעמדות הקלע והסמול פורוורד.

## קריירת מכללות
רובינסון נולד בעיר יורק שבמדינת מיין, ובילדותו עבר עם משפחתו לניו קאסל שבניו המפשייר. בשנת 2013 החל ללמוד במכללת ויליאמס היוקרתית, ושיחק בקבוצת הכדורסל שלה אשר השתתפה בליגת המכללות השלישית (NCAA Division III). בעונתו היחידה בוויליאמס קלע 17.1 נקודות בממוצע למשחק, והוביל את הקבוצה למשחק הגמר של הליגה, בו הפסידה בתוצאה 73–75.

בשנת 2014 עבר ללמוד באוניברסיטת מישיגן מליגת המכללות הבכירה, אותה אימן ג'ון ביליין. על פי חוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. ב-3 עונותיו במישיגן קלע 9.3 נקודות בממוצע למשחק ב-41.9% קליעה מהשלוש – האחוז השלישי בגובהו לשחקן בתולדות מחוז ה-Big Ten. בעונתו האחרונה באוניברסיטה, 2017/2018, העפילה מישיגן לגמר טורניר אליפות המכללות, בהובלתו של מוריץ וגנר, אך נכנעה לאוניברסיטת וילאנובה בתוצאה 62–79. בסיום אותה עונה זכה רובינסון בפרס השחקן השישי של העונה במחוז ה-Big Ten.

## קריירה ב-NBA
לאחר שלא נבחר על ידי אף קבוצה בדראפט ה-NBA 2018, חתם רובינסון על "חוזה כפול" במיאמי היט ובקבוצת הבת שלה מליגת הפיתוח – סו פולס סקייפורס. בכך הפך לשחקן השני בתולדות ה-NBA אשר נולד במדינת מיין, אחרי ג'ף טרנר. בעונת הרוקי שלו שותף ב-15 משחקים בלבד עם ההיט, וקלע 3.3 נקודות בממוצע למשחק. בליגת הפיתוח רשם רובינסון ממוצעים של 21.4 נקודות, 4.8 שלשות, 4.2 ריבאונדים ו-2.9 אסיסטים למשחק, ובסיום העונה נבחר לחמישייה השלישית של העונה.

לקראת עונת  המירה מיאמי את חוזהו לחוזה NBA סטנדרטי. בששת המשחקים הראשונים של העונה שבר פעמיים את שיאו האישי, כשקלע 21 נקודות מול מינסוטה טימברוולבס ו-23 נקודות מול יוסטון רוקטס. כשבועיים לאחר מכן קלע 9 שלשות ו-29 נקודות בסך הכול בניצחון קבוצתו מול קליבלנד קאבלירס. ב-10 בדצמבר 2019 שיפר את שיאו האישי עם 34 נקודות והשווה שיא המועדון כשקלע 10 שלשות במשחק מול אטלנטה הוקס. במשחק מול ניו אורלינס פליקנס ב-6 במרץ 2020 קלע 8 שלשות, אשר הגדילו את מספר השלשות העונתי שלו ל-233; בכך שבר הן את שיאו של ויין אלינגטון לסך שלשות בעונה של שחקן מיאמי, והן את שיאו של דיימון ג'ונס לסך שלשות בעונה של שחקן שלא נבחר בדראפט ה-NBA. לאורך העונה כולה קלע 13.5 נקודות בממוצע למשחק, וסיים אותה במקום השלישי בליגה בסך שלשות (270), ובמקום הרביעי באחוזי קליעה לשלוש (44.6%).

בפלייאוף 2020 סייע רובינסון להיט להעפיל לגמר ה-NBA, כשחקן חמישייה קבוע, עם ממוצע של 11.7 נקודות למשחק. במשחקו השני בפלייאוף, מול אינדיאנה פייסרס, קלע 24 נקודות, ובמשחק החמישי של סדרת הגמר, מול לוס אנג'לס לייקרס, קלע 26 נקודות. בסופו של דבר הפסידו ההיט ללייקרס, בתוצאה 2–4.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מיין
קטגוריה:כדורסלנים אמריקאים
קטגוריה:מיין: כדורסלנים
קטגוריה:כדורסלני אוניברסיטת מישיגן
קטגוריה:שחקני NBA שלא נבחרו בדראפט
קטגוריה:כדורסלני מיאמי היט
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:אמריקאים שנולדו ב-1994
פאראמונד

**פאראמונד** (בפרנקית: **Faramund**; 365-430) הוא מלכם הראשון של הפרנקים, מתואר לראשונה בטקסט אנונימי שנכתב במאה השמינית לספירה "ליבר היסטוריה פרנקורום" 

## האגדה

לפי מקורות עממים הוא נחשב למלך הראשון שאיחד שני שבטים גרמאניים תחת ממלכה אחת - הפרנקים. מסופר שלאחר מות אחיו (במקורות אחרים אביו), פאראמונד הציע לפרנקים שינויים ורפורמות על מנת לחזק את השבט ולהבטיח את כוחם באירופה בתקופת נפילתה של האימפריה הרומית המערבית, ובכך להפוך את עצמם משבט נודד למעצמה שתתקיים זמן רב. מוזכר גם כי לאחר מותו של פאראמונד, בנו, כלודיו, ונכדו, מרובך, שלטו על הפרנקים ובכך הקימו את השושלת המרובינגית. אין עוד מקורות מידע נוספים שהזכירו את פאראמונד.

## מקורות היסטוריים

ההיסטוריון והבישוף הרומאי של העיר טור, גרגוריוס, הזכיר את המלך פאראמונד בספרו "שלטונו של פאראמונד בפרנקיה" -("Pharamundus regnat in Francia" - Annales Francici, page 151).

סיגברט מגמבלו הזכיר את פאראמונד מלך הפרנקים וטוען שהוא מלך בין תקופת שלטונם של המלכים כלודיו ומרכומר.

גרגוריוס הקדוש כתב מכתב על שבט גרמאני שנדד ממזרח אירופה לפנוניה יחד עם הסקיתים ולבסוף התיישב בפרובינקיות גאליה והיספניה בשם סיקמברי. המלך פאראמונד מוזכר במכתב בשם "פרומונדוס"
והוא בנו של מרכומר, מלך פרנקי אחר ששלט לפניו.

בספר "גאסטה פרנקורום" שנכתב ב-1100 לערך, מסופר בפרק השמיני על הרפורמות של המלך פאראמונד.

## קישורים חיצוניים

קטגוריה:ילידי 370
קטגוריה:נפטרים ב-427
הר סטורר

**הר סטורר** (באנגלית: **Mount Storer**) הוא פסגה בהרי טולה, בארץ אנדרבי שבאנטארקטיקה.

גובהו של ההר 415 מטרים מעל פני הים.

פסגתו של ההר משוננת.

ההר ממוקם 7 קילומטרים מזרחית - צפון-מזרחית להר הארווי; ההר ממוקם 19 קילומטרים דרומית - מזרחית להר ריסר-לארסן.

## היסטוריה
### גילוי הפסגה

ההר נראה לראשונה מהאי אובזרווישן באוקטובר 1956, על ידי משלחת החקר האנטארקטית הלאומית של אוסטרליה בראשותו של פ. וו. קרון (P.W. Crohn).

### מקור השם

שמו של ההר ניתן לו על ידי ועדת השמות האנטארקטית של אוסטרליה.

ההר נקרא על שמו של ויליאם סטורר (William Storer), מפעיל רדיו בתחנת מוסון בשנת 1954.

## קישורים חיצוניים
* הר סטורר באתר הסקר הגאולוגי של ארצות הברית
* הר סטורר באתר הגאזט האנטארקטי של ממשלת אוסטרליה
* הר סטורר באתר הגאזט האנטארקטי המשווה SCAR של ממשלת אוסטרליה
* מפת אזור הר סטורר

## הערות שוליים

סטורר
דאטסון סוג 14

**דאטסון סוג 14** (באנגלית: **Datsun Type 14**) היא מכונית קטנה מתוצרת יצרנית כלי הרכב היפנית **Datsun**  (שם רשמי: **Datsun Motor Corporation**) אשר יוצרה בין אפריל 1935 – אפריל 1936 ביפן.

דגם "דאטסון סוג 14" הייתה המכונית היפנית הראשונה שבפסי הייצור שלה נבנו אלפי יחידות.

בשנת 1934 השתלטה יצרנית המכוניות **[[ניסאן]]** על **Datsun**.

## "דאטסון סוג 14"

* המכונית הראשונה מהדגם יצאה מפס הייצור ב-12 באפריל 1935.
* יוצרו 3,800 יחידות, מהן יוצאו 53 יחידות.
* דגמי "דאטסון סוג 14" יוצרו במספר סגנונות גוף: "phaeton" (4 נוסעים), סדאן (סלון), רודסטר (2 נוסעים), מסחרית.
* מנוע קדמי, תכנון שסתום צדדי (sidevalve engine).
* סוג הנעה: הנעה אחורית.
* 4 נוסעים (דגם "סדאן").
* 2 דלתות, דלתות קדמיות - "דלתות התאבדות" (ציר פתיחת הדלת מנוגד לכיוון הנסיעה) (דגם "סדאן").

## תמונות

קובץ:Datsun Model 14 Sedan MY1935 (1).jpg | "דאטסון סוג 14", דגם "סדאן" שנת 1935
קובץ:Datsun Model 14 Sedan MY1935.jpg | "דאטסון סוג 14", דגם "סדאן" שנת 1935
קובץ:1935 Datsun Type 14 (5954078952).jpg | "דאטסון סוג 14", שנת 1935
קובץ:Datsun Model 14 Phaethon MY1935 (1).jpg | "דאטסון סוג 14", דגם "Phaethon", שנת 1935
קובץ: Datsun Model 14 Phaethon MY1935.jpg| "דאטסון סוג 14", דגם "Phaethon", שנת 1935
קובץ: Datsun Model 14 Roadster interior.jpg| "דאטסון סוג 14", דגם "רודסטר" - מבט לתא הנהג ולוח מחוונים
קובץ:The 43rd Tokyo Motor Show 2013 PENTAX K-3 090 (11248329845).jpg | "דאטסון סוג 14", דגם "רודסטר"
קובץ:Datsun Model 14 Roadster rear.jpg | "דאטסון סוג 14", דגם "רודסטר"
קובץ:Datsun 14 Roadster hoodornament 2013 Tokyo Motor Show.jpg |לוגו היצרן על מכונית "דאטסון סוג 14", דגם "רודסטר" (ממוקם מעל מכסה הרדיאטור בקדמת המכונית)


## ראו גם
* ניסאן
* דאטסון DC-3
* דאטסון סוג 11
* דאטסון סוג 16
* דאטסון סוג 17
* דאטסון 17T

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1935
קטגוריה:כלי רכב יפניים
14